alexandrainst/scandi-wiki huggingface dataset:
Shiant Isles

Shiant Isles (skotsk-gælisk Na h-Eileanan Mòra eller Na h-Eileanan Seunta) er ei privateigd øygruppe i the Minch, aust for Harris i Ytre Hebridane i Skottland. Dei ligg 8 km søraust for Lewis.

Geografi og geologi 

Shiant Isles ligg aust for Sound of Shiant. Dei største øyane er Garbh Eilean og Eilean an T(a)ighe, som er knytte saman via eit smalt eid, og Eilean Mhuire.

Øyane er kjende for dolerittsøylene som finst her. Dei liknar på dei ein finn på Staffa,m en er mykje større og omgjeve av høge klipper på over 100 meter. 

Geologisk sett er øyane eit framhald av Trotternishhalvøya på Skye. Berggrunnen er vulkansk og 60 millionar år gamle, som er særs ungt for Hebridane. Dolerittsøylene på nordsida av Garbh Eilean er over 100 meter høge og om lag 2 meter på tvers.

Historie 

Rundt år 1900 hadde Shiant Isles 8 innbyggjarar. Forfattaren og politikaren Compton MacKenzie eigde øyane frå 1925 til 1937.
Seinare tok forfattaren og politikaren Nigel Nicolson over øyane.

Bakgrunnsstoff 
 Side om Shiant Isles

Kjelder 
Denne artikkelen bygger på «Shiant Isles» frå ,  den 2. mars 2010. 
 oppgav desse kjeldene:

Øyar i Ytre Hebridane
Site of Special Scientific Interest i Skottland
Shillay

Shillay (skotsk-gælisk Siolaigh) er ei folketom øy som ligg 2 km nord for Pabbay i Ytre Hebridane i Skottland.

Namnet kjem frå det norrøne selr-øy som tyder «seløya», og er eit Scottish Wildlife Trust-reservat. Reservatet vernar om øya som er ein viktig ynglestad for gråsel. 

Ein kjenner ikkje til at det har budd menneske på øya.

Kjelder
Denne artikkelen bygger på «Shillay» frå ,  den 2. mars 2010.  
 

Øyar i Ytre Hebridane
Naturreservat i Skottland
Stadnamn av norrønt opphav i Skottland
Annemarie Lorentzen

Annemarie Lorentzen (), fødd i Sør-Varanger, Finnmark, var ein norsk politikar frå Arbeiderpartiet. Ho var mor til friidrettsutøvarane Harald og Reidar Lorentzen.

Regjering 
 16. oktober 1973 – 15. januar 1976 Statsråd og sjef for  Samferdsledepartementet (samferdsleministrar) i Regjeringa Bratteli I
 15. januar 1976 – 11. januar 1978 Statsråd og sjef for Forbrukar- og administrasjonsdepartementet (forbrukar- og administrasjonsminister) i Regjeringa Nordli

Stortinget 
Annemarie Lorentzen vart vald inn på Stortinget for Finnmark i 1969 og vart attvald i 1973.
Ho var vararepresentant i periodane 1954-1957 og 1961-1965.

Stortingskomitéer
1969–1973 medlem i Forsvarskomitéen
1969–1973 varamedlem i Den utvida utanriks- og konstitusjonskomitéen
1969–1973 varamedlem i Valkomitéen

Utdanning og andre stillingar 
Annemarie Lorentzen var lærarutdanna og blei tilsett ved Hammerfest realskole i 1947, der ho mellom anna underviste i norsk. I tillegg var ho aktiv ved Hammerfest studiescene, der ho både hadde rolla som Nora i Et dukkehjem og som Tarantella. 
 
Annemarie Lorentzen var ambassadør på Island i perioden 1978–1985.

Kjelder 

Denne artikkelen bygger på «Annemarie Lorentzen» frå ,  den 2. mars 2010.
 oppgav desse kjeldene:Elin og Kåre Bondesen: Nekrolog'' i Aftenposten 17. juli 2008

Bakgrunnsstoff 
Stortinget.no - Biografi

Norske familie- og forbrukarministrar
Norske samferdsleministrar
Ap-statsrådar
Statsrådar i Regjeringa Bratteli I
Statsrådar i Regjeringa Nordli
Stortingsrepresentantar frå Ap
Stortingsrepresentantar 1969-1973
Stortingsrepresentantar 1973-1977
Stortingsrepresentantar for Finnmark
Norske diplomatar
Folk frå Sør-Varanger
Norske ambassadørar
Kajana

Kajana (finsk Kajaani) er ein by i landskapet Kajanaland i Finland. Han ligg geografisk midt i landet, på sørsida av innsjøen Ule träsk, og har eit areal på 1 369 km², der 212 km² er vatn. Kajana hadde 35 964 innbyggjarar i 2004.

Ruinane av Kajana festning ligg ved Kajanaelva, midt i byen. Han vart bygd i åra 1604–1619 som base for eit allereie etablert militærvesen. Byen i seg sjølv vart etablert i 1651 av Per Brahe d.y., i ei tid då trelast og tjøre var dei viktigaste næringsvegane, med skiping via Ule älv til Bottenvika. Russiske styrkar sprengde festninga i mars 1716. 

I dag er Kajana ein universitetsby (Kajaani Polytechnic), med trelast og papirindustri som dei viktigaste næringsvegane. Om lag 5 km utanfor byen finn ein Paltaniemi kyrkje, ei trekyrkje frå 1726 med rokokkomåleri av Emanuel Granberg.

Galleri

Kjelder 

 «Kajana» på Wikipedia på bokmål og riksmål, innhenta 2. mars 2010.
 «Kajaani» hjå Store norske leksikon, innhenta 2. mars 2010 (lisensiert under CC-BY-SA).

Bakgrunnsstoff 

Byar i Finland
Uleåborgs län
William Engseth

William Halvor Engseth () i Målselv i Troms er ein norsk politikar frå Arbeidarpartiet.

Regjering 
 20. februar 1987 – 13. juni 1988 Statsråd og sjef for Kommunal- og arbeidsdepartementet (kommunal- og administrasjonsminister) i Regjeringa Brundtland II
 13. juni 1988 – 16. oktober 1989 Statsråd og sjef for Samferdsledepartementet (samferdsleminister) i Regjeringa Brundtland II

Stortinget 
William Engseth sat på Stortinget for Troms i valperiodane 1989-1993 og 1993-1997.

Stortingskomitéar
1993 – 1997 sekretær i Næringskomitéen
1993 – 1997 varamedlem i Den utvida utanrikskomitéen
1993 – 1997 leder i Fullmaktskomitéen
1989 – 1993 medlem i Sosialkomitéen

Andre verv 
William Engseth var fylkesordførar i Troms i 1983–1987.

Frå 1990 til 1994 var han president i Norges olympiske og paralympiske komite og Norges Idrettsforbund.

Bakgrunnsstoff 
 

Norske samferdsleministrar
Norske kommunalministrar
Statsrådar i Regjeringa Brundtland II
Ap-statsrådar
Stortingsrepresentantar frå Ap
Stortingsrepresentantar for Troms
Stortingsrepresentantar 1989-1993
Stortingsrepresentantar 1993-1997
Fylkesordførarar i Troms
Ap-politikarar i Troms
Lokalpolitikarar i Målselv
Norske idrettsleiarar
Folk frå Målselv
Asbjørn Jordahl

Asbjørn Reidar Jordahl () er ein norsk politikar frå Arbeidarpartiet fødd i Kristiansund. Han blei vald inn på Stortinget frå Møre og Romsdal i 1977. Han var vararepresentant i perioden 1965–1969.

Jordahl var ordførar i Kristiansund i periodane 1967–1971, 1971–1975 og 1975–1977.

Regjering 
 11. januar 1978–8. oktober 1979: Statsråd og sjef for Samferdsledepartementet (samferdsleminister) i Odvar Nordli si regjering

Stortingskomitéar 
1977–1981: Medlem i Justiskomitéen
1977–1981: Varamedlem i Den utvida utanriks- og konstitusjonskomitéen
1977–1981: Medlem i Kyrkje- og undervisingskomitéen

Bakgrunnsstoff 
 

Norske samferdsleministrar
Ap-statsrådar
Statsrådar i Regjeringa Nordli
Stortingsrepresentantar frå Ap
Stortingsrepresentantar 1977-1981
Stortingsrepresentantar for Møre og Romsdal
Ordførarar i Kristiansund
Ap-ordførarar i Møre og Romsdal
Folk frå Kristiansund
Ap-politikarar i Møre og Romsdal
Ragnar Christiansen

Ragnar Karl Viktor Christiansen () var ein norsk politikar for Arbeiderpartiet, fødd i Drammen i Buskerud. Han var finansminister i den fyrste Bratteli-regjeringa og samferdsleminister 1976-78 i Nordli-regjeringa.

Christiansen vart vald inn på Stortinget frå Buskerud ved stortingsvalet 1957. Frå 1958 var han fast stortingsreprsentant til hausten 1977. Han var vararepresentant i periodane 1950–1953 og 1954–1957.

Christiansen var ordførar i Nedre Eiker i perioden 1955–1957. Han var fylkesmann i Buskerud frå 1980 til 1988.

Regjering 
 17. mars 1971–18. oktober 1972 Statsråd og sjef for  Finansdepartementet (finansminister) i Regjeringa Bratteli I
 15. januar 1976–11. januar 1978 Statsråd og sjef for  Samferdsledepartementet (samferdsleminister) i Odvar Nordli si regjering

Stortingskomitéar
1958–1961 medlem i Stortingets forsvarskomité
1961–1965 medlem i Finans- og tollkomitéen
1965–1969 nestformann i Finanskomitéen
1965–1969 medlem i Den utvida utanriks- og konstitusjonskomitéen
1969–1973 medlem i Industrikomitéen
1969–1973 nestformann i Finanskomitéen
1969–1973 medlem i Den utvida utanriks- og konstitusjonskomitéen
1973–1977 formann i Finanskomitéen
1973–1977 medlem i Den utvida utanriks- og konstitusjonskomitéen
1973–1977 medlem i Valkomitéen

Bakgrunnsstoff 
Stortinget.no - Biografi

Norske finansministrar
Norske samferdsleministrar
Statsrådar i Regjeringa Bratteli I
Statsrådar i Regjeringa Nordli
Ap-statsrådar
Stortingsrepresentantar 1958-1961
Stortingsrepresentantar 1961-1965
Stortingsrepresentantar 1965-1969
Stortingsrepresentantar 1969-1973
Stortingsrepresentantar 1973-1977
Stortingsrepresentantar frå Ap
Stortingsrepresentantar for Buskerud
Ap-ordførarar i Buskerud
Ordførarar i Nedre Eiker
Fylkesmenn i Buskerud
Folk frå Drammen
Kala

Kala (Zantedeschia) er ei planteslekt i myrkonglefamilien som høyrer heime i det sørlege Afrika, frå Sør-Afrika og nord til Malawi. Det er åtte godkjende artar i slekta, og dei vert 1–2,5 m høge. Blada på kalaene er pilforma, og kan verte mellom 15 og 45 cm lange. Blomstrane er grøngule og omgjevne av eit stort trompetforma hylsterblad. Stovekalaen (Z. aethiopica) vert dyrka som potteplante.

Kala-artane er giftige fordi dei inneheld kaliumoksalat. «Alle delar av planta er giftige, og gjev irritasjon eller opphovning av munn og svelg, og plutseleg kvalme og diaré.» Likevel vert blada nokre gonger kokte og etne.

Planter av denne slekta har vorte brukt i mange måleri, mellom anna i mange av kunstverka til Diego Rivera.

Artar 
Zantedeschia aethiopica (stovekala)
Zantedeschia albomaculata 
Zantedeschia elliottiana
Zantedeschia jucunda
Zantedeschia odorata
Zantedeschia pentlandii
Zantedeschia rehmannii
Zantedeschia valida

Kjelder 

«Kala» hjå Store norske leksikon, innhenta 2. mars 2010 (lisensiert under CC-BY-SA).
«Kajana» på Wikipedia på engelsk, innhenta 2. mars 2010.

Referansar

Bakgrunnsstoff

Myrkonglefamilien
Giftige plantar
Eponymous

Sjå òg EP-en Eponymous av The Alarm.

Eponymous er det fyrste samlealbumet til R.E.M., og det vart utgjeve i 1988. Det var den siste autoriserte utgjevinga deira hjå I.R.S. Records, som dei hadde hatt kontrakt med sidan 1982, etter at dei akkurat hadde signert med Warner Bros. Records. Tittelen er eit ordspel over vanen ein i platebransjen har med å vise til eit sjølvtitulert album (t.d. Pretenders) som eit «eponymt album».

Eponymous er kjent for å ha med fleire sjeldne og alternative versjonar av kjende spor.  Det strekkjer seg frå EP-en Chronic Town til gjennombrotsalbumet frå året før, Document, og gjev såleis eit greitt overblikk over det tidlege arbeidet til R.E.M.

Albumet har den alternative tittelen «File Under Grain», som viser til omslagsbiletet. Eit tidlegare album, Document, hadde påskrifta «File Under Fire», og Reckoning hadde med orda «File Under Water». På innsida av albumet er det eit bilete av vokalist Michael Stipe med teksten «They Airbrushed My Face» (‘Dei retusjerte ansiktet mitt’) framfor auga.

Det vart sleppt i oktober 1988, berre ein månad før debuten hjå Warner Bros., Green, og nådde 44. i USA og 69. plass i Storbritannia.

Innhald 
Alle songane er skrivne av Bill Berry, Peter Buck, Mike Mills og Michael Stipe. På LP- og kassettutgjevingane gav R.E.M. side éin (spor 1–6) namnet «Early side» og side to (spor 7–12) «Late side».

Side éin – «Early»
«Radio Free Europe» (den opphavlege Hib-Tone-singelen) – 3:47
«Gardening at Night» (anna vokalmiks)1 – 3:30
«Talk About the Passion» (frå Murmur, 1983) – 3:20
«So. Central Rain (I’m Sorry)» (frå Reckoning, 1984) – 3:15
«(Don’t Go Back To) Rockville» (frå Reckoning, 1984) – 4:32
«Cant Get There from Here» (frå Fables of the Reconstruction, 1985) – 3:39

Side to – «Late»
«Driver 8» (frå Fables of the Reconstruction, 1985) – 3:23
«Romance»2 – 3:25
«Fall on Me» (from Lifes Rich Pageant, 1986) – 2:50
«The One I Love» (frå Document, 1987) – 3:16
«Finest Worksong» (miks med trommer og horn)3 – 3:50
«It’s the End of the World as We Know It (And I Feel Fine)» (frå Document, 1987) – 4:05

Notar
1 Alternativ miks i høve til versjonen på Chronic Town.
2 Frå filmmusikkplata til Made in Heaven frå 1987.
3 Nymiksa i høve til versjonen på Document.

Kjelder 
«Eponymous (album)» på Wikipedia på engelsk, innhenta 28. februar 2010.
Eponymous i databasen MusicBrainz.

R.E.M.-album
Musikkalbum frå 1988
Tourfilm

Tourfilm (1990) er ein konsertfilm i dokumentarform som vart utgjeven av det amerikanske rockebandet R.E.M. Filmen fortel historia kring turnéen for Green i Nord-Amerika i 1989. Han er produsert av frontfigur Michael Stipe og regissør Jim McKay, er i svart-kvitt, inneheld element av avantgardistisk og eksperimentell art, mellom anna med handhaldne kamera.

Til skilnad frå andre filmar i same sjanger, er Tourfilm heilt fri for standardelement som filming bak scena og intervju med bandmedlemmer. DVD-utgåva av filmen vart utgjeven i august 2000.

Innhald 
«Stand»
«The One I Love»
«These Days»
«Turn You Inside-Out»
«World Leader Pretend»
«Feeling Gravitys Pull»
«I Believe»
«I Remember California»
«Get Up»
«It’s the End of the World as We Know It (And I Feel Fine)»
«Pop Song 89»
«Fall on Me»
«You Are The Everything»
«Begin the Begin»
«King Of Birds»
«Finest Worksong»
«Perfect Circle»
«After Hours»

Kjelder 
«Tourfilm» på Wikipedia på engelsk, innhenta 3. mars 2010.

R.E.M.-album
Videoalbum
Musikkalbum frå 1990
Soay Beag

Soay Beag (skotsk-gælisk Sòdhaigh Beag) er ei lita tidvassøy i West Loch Tarbert, mellom nordlege og sørlege delar av Harris. Mellom Soay Beag og sørvestsida av Nord-Harris, ligg Soay Sound. Øya ligg like nordvest for den større Soay Mòr, som ein kan nå til fots ved lågvatn. Det høgaste punktet på Soay Beag ligg 37 meter over havet.

Kjelder 
Denne artikkelen bygger på «Soay Beag» frå ,  den 3. mars 2010. 
 oppgav desse kjeldene: 
 Gazeteer for Scottland
 

Øyar i Ytre Hebridane
Tidvassøyar i Skottland
Soay Mòr

Soay Mòr (skotsk-gælisk Sòdhaigh Mòr) er ei øy i West Loch Tarbert mellom nordlege og sørlege delar av Harris. Mellom denne folketomme øya og Nord-Harris, ligg Soay Sound. Det er mogeleg å nå naboøya Soay Beag til fots ved lågvatn.

Kjelder

Denne artikkelen bygger på «Soay Mòr» frå ,  den 3. mars 2010.  

Øyar i Ytre Hebridane
Stockinish Island

Stockinish Island (skotsk-gælisk Eilean Stocainis) er ei folketom øy i Ytre Hebridane i Skottland. Ho ligg i utkanten av the Minch i Loch Stockinish, søraust for Harris. Ho er 0,49 km² stor og det høgaste punktet på øya er 44 meter over havet.

Øya er ikkje busett og vert nytta som beite.

Geografi og geologi
Berggrunnen på Stockinish består av lewis-gneis.

I sørvest ligg den vesle Eilean Leasait og  i sør ligg Stac nam Faoileag. Det ligg fleire grunner i sør, som stikk opp av sjøen ved lågvatn. 

Vatnet Loch an t-Sàile dominerer mykje av øya. Vatnet er ei tidlegare vik som vart demd opp, truleg ei tidlegare fiskefelle som i dag vert nytta som hummarfangstplass.

Kjelder
Denne artikkelen bygger på «Stockinish Island» frå ,  den 3. mars 2010. 
 oppgav desse kjeldene:

Øyar i Ytre Hebridane
Stromay

Stromay (skotsk-gælisk Sròmaigh) er ei tidvassøy utanfor North Uist i Sound of Harris i Skottland.

Den låge øya ligg mellom to breie fjordar, Loch Mhic Phàil og Loch Aulasary. Stromay er landfast med North Uist det meste av døgnet, og berre ved høgvatn er ho i røynda ei øy. 

Det ligg ei mindre øy med same namn mellom Harris og Ensay, og ei anna (Stròmaigh) mellom North Uist og Kirkibost.

Kjelder
Denne artikkelen bygger på «Stromay» frå ,  den 3. mars 2010. 
 oppgav desse kjeldene:

Øyar i Ytre Hebridane
Tidvassøyar i Skottland
Stuley

Stuley er ei øy aust for South Uist i Ytre Hebridane langs kysten mellom Loch Eynort og Loch Boisdale. Øya er 0,45 km² stor og det høgaste punktet ligg 40 meter over havet.

Geografi og geologi
Berggrunnen på øya er intermediær og grunnleggande lewis-gneis med grønaktig farge.

Mellom Stuley og South Uist ligg Stuley Sound. Utanfor austsida ligg tre små holmar - Dubh-Sgeir Mhòr & Dubh-Sgeir Bheag og Glas-Eilean Mòr. Glas-Eilean Beag ligg i vest.

Historie
Frå lokale stadnamn som Creag na h-Oraide («preikeklippa» på Stuley) og  Creag an t-Sagairt («presteklippa» på South Uist), tyder dette på at øya har ei kyrkjeleg tilknyting, truleg til culdee.

Namnet på øya er av norrønt opphav og tyder «Stulaøya». Stula-namnet finn ein òg att som namnet på eit fjell på South Uist, Stulaval.

Det er aldri registrert busetnad på øya og ho vert i dag nytta som beitemark. Haswell-Smith skriv derimot at spor etter jordbruk og ruinar av sommarfjøs tyder på at øya var eit offer for Highland clearances.

Kjelder 
Denne artikkelen bygger på «Stuley» frå ,  den 3. mars 2010. 
 oppgav desse kjeldene:

Øyar i Ytre Hebridane
Stadnamn av norrønt opphav i Skottland
Sula Sgeir

Sula Sgeir (skotsk-gælisk frå norrønt súlasker som tyder 'suleskjeret') er ei lita øy i Ytre Hebridane i Skottland, 18 km vest for North Rona.  Ho er ei av dei mest fjerntliggjande av Dei britiske øyane og ligg meir enn 60 km nord for Lewis. Ho er mest kjend for havsulene som held til her, og som ho er kalla opp etter.

Sjølv om det ikkje ser ut til å vera råd å bu på øya, finst det ruinar av ei lita steinhytte, kalla Taigh Beannaichte ('Det velsigna huset'), på austsida. Havet har grave seg rett gjennom sørsida av øya og danna fleire samanhengande grotter, som ein kan utforska i roleg sjø. Det vesle fyret på sørsida av øya vert ofte øydelagt av kraftige bylgjer som bryt over øya. 

Det finst om lag 5000 hekkande havsulepar på Sula Sgeir, i tillegg til andre fuglar som krykkje, teist, lundefugl, havhest og ein meiner òg at her finst albatross.

Kjelder 
<div class="references-small">
Denne artikkelen bygger på «Sula Sgeir» frå ,  den 3. mars 2010. 
 oppgav desse kjeldene:

Bakgrunnsstoff

 Reise til øya i 1912 (via Archive.org)
 Bilete av Charles Tait frå Sula Sgeir 
 

Øyar i Ytre Hebridane
Naturreservat i Skottland
Stadnamn av norrønt opphav i Skottland
Tahay

Tahay (skotsk-gælisk Taghaigh) er ei øy i Ytre Hebridane i Skottland. Namnet kjem frå norrønt, tagg-øy. Øya har eit areal på 53 hektar og det høgaste punktet ligg 65 meter over havet. Ho er den største øya i ei gruppe nordaust for North Uist.

Øya vert nytta til beite for sau og for torvhausting.

Historie
I 1846 levde seks familiar på øya. Dei vart drivne bort frå Pabbay under Highland clearances for å gje rom til sauehald der. Sjølv om det ikkje var dyrkbar mark på øya, håpte dei å livnære seg av fiske. Dette viste seg å verte for hardt for dei, og i 1850-åra gav dei opp og flytte til Australia.

Tahay er i dag eigd av dei skotske styresmaktene.

Kjelder 

Denne artikkelen bygger på «Tahay» frå ,  den 3. mars 2010. 
 oppgav desse kjeldene:

Øyar i Ytre Hebridane
Stadnamn av norrønt opphav i Skottland
Taransay

Taransay (skotsk-gælisk Tarasaigh) er ei øy i Ytre Hebridane i Skottland. Ho er kjend for å ha vore vertsøy for den britiske fjernsynsserien Castaway 2000. Øya var busett fram til 1974, og sidan den gong berre av ferierande. Taransay er den største øya i Skottland utan permanent busetnad. Ho er ein hektar større enn Scarba, som heller ikkje er busett.

Geografi
Taransay har tidlegare høyrt til Inverness-shire og ligg 3 km frå Isle of Harris. Mellom dei ligg Sound of Taransay. Ho høyrer til soknet Harris. Taransay er 6 km lang og på det breiaste 4,5 km. Ho er om lag 14,75 km² stor. 

Taransay består av to 230 meter høge lyngkledde åsar med eit kvitt sandeid mellom. Buktene rundt øya består av sandstrender og machair. 

Grunnfjellet består hovudsakleg av gneis med enkelte årer av granitt. Det høgaste punktet på øya er Ben Raah på 267 meter over havet.

Historie
Taransay var busett sidan år 300 e.Kr, og kanskje før. Kristendomen kom til øya rundt 650. I 900 vart øya erobra av vikingar, då dei invaderte Skottland. I 1554 fann Taransay-massakren stad utført av Morrison-familien frå Lewis. Innbyggjarane på øya Berneray tok hemn mot dette, tvinga Morrison-familien attende til ei klippe der dei vart avretta. 

Taransay bestod ein gong av tre landsbyar, Raa, Uidh og Paible (Paibeil). Leiga auka i 1835 og dette førte til at folk flytte frå øya. I 1883 vart tilhøva verre då bøndene på øya ikkje lenger fekk lov å halde dyr eller dyrke verken havre eller bygg. Øya vart fråreist i 1942 og så busett på ny. I 1961 budde det berre ein familie på fem på øya, men dei flytte i 1974.

Castaway
Taransay vart godt kjend etter BBC-programmet Castaway. Programmet bestod av 36 personar som vart stranda på øya i eitt år frå 1. januar 2000. Programmet vart populært i mange land og hadde på det meste ni millionar sjåarar. Programmet vart rekna som eit sosialt eksperiment som fokuserte på korleis denne gruppa fungerte som eit samfunn. 29 av dei 36 vart verande på øya heile året.

Bakgrunnsstoff
 Informasjon for reisande 
 Bilete av Taransay

Kjelder 
Denne artikkelen bygger på «Taransay» frå ,  den 3. mars 2010. 
 oppgav desse kjeldene:

Øyar i Ytre Hebridane
Stadnamn av norrønt opphav i Skottland
Vacsay

Vacsay (skotsk-gælisk Bhacsaidh eller Bhacsaigh, frå norrønt «bakkiey») er ei av øyane i Ytre Hebridane. Ho ligg vest for Lewis i West Loch Roag. Øya har ein storleik på 0,41 kvadratkilometer og det høgaste punktet er 34 meter over havet.

Historie
Som mange av øyane i nærleiken, var Vacsay busett fram til Highland clearances, som her skjedde i 1827.

Øya vart kjøpt av forretningsmannen Sirdar Baron Iqbal Singh frå London. Han har kjøpt tittelen Lord of Butley Manor og ønskjer å gje Vacsay namnet «Robert Burns' island» eller Eilean Burns,.

Geografi og geologi
Øya består av lewis-gneis.

Vacsay har ei særs forreven kystlinje og er knytt til fleire omliggande småøyar ved lågvatn, som Trathasam og  Liacam. Vacsay ligg mellom øyane Vuia Mòr og Pabay Mòr utanfor Great Bernera.

Kjelder
Denne artikkelen bygger på «Vacsay» frå ,  den 3. mars 2010. 
 oppgav desse kjeldene:

Øyar i Ytre Hebridane
Vallay

Vallay (skotsk-gælisk Bhàlaigh) er ei folketom tidvassøy i Ytre Hebridane i Skottland. Ho er landfast med North Uist langs ei lang strand ved lågvatn.

Ein gong hadde øya nesten seksti innbyggjarar, men den mest kjende innbyggjaren var arkeologen Erskine Beveridge.  Øya er òg kjend for sjøfugl og førhistoriske monument.

Kjelder 

Denne artikkelen bygger på «Vallay» frå ,  den 3. mars 2010. 
 oppgav desse kjeldene:

Øyar i Ytre Hebridane
Tidvassøyar i Skottland
Site of Special Scientific Interest i Skottland
Vatersay

Vatersay (skotsk-gælisk Bhatarsaigh) er ei øy i Ytre Hebridane i Skottland. Vatersay er òg namnet på den einaste landsbyen på øya.

Plassering
Ho er den vestlegaste permanent busette øya og staden i Skottland, og har hatt vegsamband til Barra over ei vegfylling sidan 1991. Ved lågvatn er ho landfast med øya Uineasan i aust. 

Av dyr på øya finn ein oter, sel og gråhegre.

Det finst restar etter ei festning frå jernalderen på øya.

Under ein storm i 1853 mista 350 menneske livet i eit skipsforlis.

Kjelder

Denne artikkelen bygger på «Vatersay» frå ,  den 3. mars 2010. 
 oppgav desse kjeldene:

Bakgrunnsstoff
Panoramabilete av Vatersay  (krev QuickTime)

Øyar i Ytre Hebridane
Wiay i Ytre Hebridane

Wiay (skotsk-gælisk Bhuia eller Fuidheigh) er ei folketom øy i Ytre Hebridane i Skottland. 

Ho ligg søraust for Benbecula og har eit areal på 3,75 km². Øya hadde seks innbyggjarar i 1861, men har vore utan busetnad sidan 1901.

Kjelder 

Denne artikkelen bygger på «Wiay, Uist» frå ,  den 3. mars 2010.  

Øyar i Ytre Hebridane
Arnamul

Arnamul (skotsk-gælisk Arnamuil) er ein staur utanfor vestsida av Mingulay i Ytre Hebridane i Skottland. Sjølv om ho er bratt, har sauer beita på den relativt flate toppen då det budde menneske på Mingulay.

Kjelder
Denne artikkelen bygger på «Arnamul» frå ,  den 3. mars 2010. 
 oppgav desse kjeldene:

Øyar i Ytre Hebridane
Staurar
Mingulay

Mingulay (skotsk-gælisk Miughalaigh) er ei øy i Atlanterhavet, i Ytre Hebridane på vestkysten av Skottland. Mingulay er den nest største av Barra Isles, øyane sør for Barra. Mingulay er òg den nest sørlegaste av alle øyane i dei ytre Hebridane, berre Barra Head ligg lenger sør. Det høgaste punktet på Mingulay er Càrnan som er 279 meter over havet.

Mingulay har vore busett sidan jernalderen, men vart fråflytta i 1912. I dag vert øya nytta som utmarksbeite for sau.

Øya er kjent for sine hekkande sjøfuglar, særleg lundefugl, krykkje og alke. 

Mingulay er i dag eigd av National Trust for Scotland.

Kjelder
Denne artikkelen bygger på «Mingulay» frå ,  den 3. mars 2010.  
 

Øyar i Ytre Hebridane